KOMMISSIONENS FORORDNING (EF) Nr. 1124/1999

af 28. maj 1999

om ændring af forordning (EF) nr. 1524/98, (EØF) nr. 2999/92 og (EF) nr. 3010/94 og om fastsættelse af støtten for levering af forarbejdede frugter og grøntsager til de oversøiske franske departementer, Madeira og De Kanariske Øer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3763/91 af 16. december 1991 om særlige foranstaltninger for visse landbrugsprodukter til fordel for de oversøiske franske departementer(1), senest ændret ved forordning (EF) nr. 2598/95(2), særlig artikel 2, stk. 6,

under henvisning til Rådets forordning (EØF) nr. 1600/92 af 15. juni 1992 om særlige foranstaltninger for visse landbrugsprodukter til fordel for Azorerne og Madeira(3), senest ændret ved Kommissionens forordning (EF) nr. 562/98(4), særlig artikel 10,

under henvisning til Rådets forordning (EØF) nr. 1601/92 af 15. juni 1992 om særlige foranstaltninger for visse landbrugsprodukter til fordel for De Kanariske Øer(5), senest ændret ved forordning (EF) nr. 2348/96(6), særlig artikel 3, stk. 4, og

ud fra følgende betragtninger:

(1) Den støtte, der omhandles i artikel 2, stk. 4, i forordning (EØF) nr. 3763/91, i artikel 3, stk. 2, i forordning (EØF) nr. 1600/92 og i artikel 3, stk. 2, i forordning (EØF) nr. 1601/92, er fastsat i henholdsvis Kommissionens forordning (EF) nr. 1524/98 af 16. juli 1998 om gennemførelsesbestemmelser for særlige foranstaltninger for frugt, grøntsager, planter og blomster til fordel for de oversøiske franske departementer(7), ændret ved forordning (EF) nr. 2783/98(8), ved Kommissionens forordning (EØF) nr. 2999/92 af 15. oktober 1992 om gennemførelsesbestemmelser for den særlige forsyningsordning for Madeira vedrørende forarbejdede frugt- og grøntsagsprodukter(9), senest ændret ved forordning (EF) nr. 1291/98(10), og ved Kommissionens forordning (EF) nr. 3010/94 af 12. december 1994 om fastsættelse af støtten for levering til De Kanariske Øer af produkter fra sektoren for forarbejdede frugter og grøntsager inden for rammerne af den ordning, der er fastsat i artikel 2 og 3 i Rådets forordning (EØF) nr. 1601/92(11), senest ændret ved forordning (EF) nr. 1249/97(12);

(2) ovennævnte beløb bør tilpasses som følge af de ændrede forsyningsbetingelser på verdensmarkedet, som bl.a. skyldes udviklingen i importtold- og importprisordningen; det synes hensigtsmæssigt at fastsætte et støttebeløb for hvert produkt eller hver produktgruppe på grundlag af gennemsnittet af den told, der anvendes for de forskellige sammensætninger af det pågældende produkt ifølge toldnomenklaturen; for at dette kan gøres, skal Kommissionens førnævnte gennemførelsesforordninger ændres og foranstaltningerne træde i kraft fra hver enkelt af de kommende anvendelsestidsrum for de foreløbige forsyningsopgørelser;

(3) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Produkter Forarbejdet på Basis af Frugt og Grøntsager -

UDSTEDT FØLGENDE FORORDNING:

Artikel 1

»I bilag I til forordning (EF) nr. 1524/98 affattes del B således: "Del B: Støttebeløb omhandlet i artikel 1, stk. 2;

>TABELPOSITION>"

Artikel 2

»Artikel 2 i forordning (EØF) nr. 2999/92 affattes således: "Artikel 2

Den støtte, der omhandles i artikel 3, stk. 2, i forordning (EØF) nr. 1600/92 for hvert af produkterne i den foreløbige opgørelse i bilaget, fastsættes således:

>TABELPOSITION>"

Artikel 3

Bilaget til forordning (EF) nr. 3010/94 affattes således:

"BILAG

>TABELPOSITION>"

Artikel 4

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. juli 1999, bortset fra artikel 1, der anvendes fra den 1. januar 2000.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. maj 1999.

På Kommissionens vegne

Franz FISCHLER

Medlem af Kommissionen

(1) EFT L 356 af 24.12.1991, s. 1.

(2) EFT L 267 af 9.11.1995, s. 1.

(3) EFT L 173 af 27.6.1992, s. 1.

(4) EFT L 76 af 13.3.1998, s. 6.

(5) EFT L 173 af 27.6.1992, s. 13.

(6) EFT L 320 af 11.12.1996, s. 1.

(7) EFT L 201 af 17.7.1998, s. 29.

(8) EFT L 347 af 23.12.1998, s. 17.

(9) EFT L 301 af 17.10.1992, s. 7.

(10) EFT L 178 af 23.6.1998, s. 26.

(11) EFT L 320 af 13.12.1994, s. 5.

(12) EFT L 173 af 1.7.1997, s. 90.